Број: 02/4.01-13-011-1587-1/15

Датум: 10.09.2015. године

На основу члана 48. Пословника Народне скупштине Републике Српске („Службени гласник Републике Српске“, број 31/11), Одбор за праћење стања у области пензијско - инвалидског осугурања подноси Скупштини сљедећи

***И З В Ј Е Ш Т А Ј***

***о разматрању******Информације о стању у области пензијског и инвалидског осигурања у Републици Српској за 2014. годину***

Одбор за праћење стања у области пензијско-инвалидског осигурања, на својој 8. сједници, одржаној 10. септембра 2015. године, разматрао је Информацију о стању у области пензијског и инвалидског осигурања у Републици Српској за 2014. годину.

Сједници су присуствовали: Илија Стеванчевић предсједник, Здравко Крсмановић, замјеник предсједника Одбора, Ненад Кузмић, Драго Тадић, Славиша Марковић и Бранко Бутулија, чланови Одбора.

Одсутни су били: Ненад Стевандић, Раде Ракуљ и Слободан Брдар.

Образложење Информације поднијела је Мира Васић, представница Министарства рада и борачко-инвалидске заштите.

Након проведене расправе чланови Одбора су једногласно заузели став да се поменута Информација, у предложеној форми, разматра на 6. редовној сједницу Народне скупштине Републике Српске.

На основу члана 48. став 5. Пословника Народне скупштине Републике Српске за извјестиоца је одређен предсједник Одбора.

**ПРЕДСЈЕДНИК ОДБОРА**

***Илија Стеванчевић***